cyanic-selkie/wikianc huggingface dataset:
Pampusjka
I kulturen
Siden 2008 har man arrangert en Pampukh-festival i tiden rundt den ortodokse julen (i januar) i Lviv. Under festivalen i 2012 ble det satt en Guinness-rekord der man laget verdens største mosaikk av smultringer.
Emanuel Buchmann
I 2015 vant Buchmann det tyske mesterskapet i landeveissykling, og deltok i både Tour de France 2015 og Tour de France 2016.
Sprite (operativsystem)
Sprite er et eksperimentelt Unix-liknende distribuert operativsystem som ble utviklet ved University of California, Berkeley av forskningsgruppen til John Ousterhout mellom 1984 og 1992. Det ble kjent for å ha støtte for single system image i dataklynger og for introduksjonen av Log-Structured File System. Skriptspråket Tcl hadde sin opprinnelse i dette prosjektet.
I likhet med LOCUS, Mach og Plan 9 var Sprite et Unix-liknende system. Men i motsetning til de fleste distribuerte operativsystemer, benyttet Sprite en monolittisk kjerne.
DS «Ryfylke» (1917)
DS «Ryfylke» (kallesignal LESX) var et kombinert passasjer- og lasteskip som ble overlevert Det Østasiatiske Kompagni, København i 1917 som DS «St Croix». Skipet var byggnummer 127 ved Kjøbenhavns Flytedok & Skibsværft i Danmark. I 1921 ble hun kjøpt av et britisk rederi, før hun i 1931 ble kjøpt av Det Stavangerske Dampskibsselskab (DSD) for 11 000 britiske pund og omdøpt DS «Ryfylke». Skipet ble etter ombygging satt inn i ekspressruten mellom Stavanger/Sandnes og Oslo. I november 1940 leide Det Nordenfjeldske Dampskibsselskab (NFDS) skipet, og satte henne inn i hurtigruten. I februar 1941 ble DS «Ryfylke» senket på Stad av en britisk ubåt. Ingen mennesker omkom.
Historie
Skipet ble overlevert Det Østasiatiske Kompagni i København i mars 1917 og døpt DS «St Croix». I 1921 ble skipet solgt til det britiske rederiet United Baltic Corporation i London, og omdøpt «Baltriger». Skipet ble satt inn i rutetrafikk mellom De britiske øyer og Østersjøen. I 1929 ble «Baltriger» lagt i opplag i River Blackwater, og ble liggende her til Det Stavangerske Dampskibsselskab kjøpte henne i september 1931. Samtidig gikk søsteren til Færøyene som «Tjaldur». Skipet ble sendt til rederiets eget verft på Klasaskjæret i Stavanger, og ombygd for bruk i ekspressruten mellom Stavanger/Sandnes og Oslo. Hun ble samtidig omdøpt til DS «Ryfylke».
Under det tyske angrepet på Norge 9. april 1940, lå DS «Ryfylke» i Oslo. Skipet ble rekvirert av den tyske okkupasjonsmakten og benyttet som losjiskip. I november 1940 ble hun returnert til rederiet, og ble straks utleid til Det Nordenfjeldske Dampskibsselskab i Trondheim. Nordenfjeldske var på den tiden i akutt skipsmangel etter at fire av rederiets hurtigruteskip var senket i krigshandlinger: DS «Sigurd Jarl», DS «Dronning Maud», DS «Prins Olav», og DS «Prinsesse Ragnhild». DS «Ryfylke» ble satt inn i hurtigruten, men allerede på sin første rundtur fra Trondheim, grunnstøtte hun ved Ørland i Trondheimsfjorden og måtte på verksted for reparasjon. 5. februar 1941 var skipet på nordgående på sin andre rundtur. På Stad ble hun oppdaget av en britisk ubåt som ved hjelp av varselskudd tvang henne til å stoppe. Passasjerene og besetningen ble beordret i livbåtene, og DS «Ryfylke» ble senket av kanonild fra ubåten. Ingen mennesker omkom.
Skipet
DS «Ryfylke» var bygd som et kombinert passasjer- og godsskip for rutetrafikk i Dansk Vestindia. Ved levering var tonnasjen 1 113 bruttoregistertonn og 657 nettoregistertonn. Hovedmaskinen var en oljefyrt trippel ekspansjon dampmaskin bygd ved Kjøbenhavns Flytedok & Skibsværft. Oppgitt ytelse var 1 100 ihk (indikerte hestekrefter), og 166 nhk (nominelle hestekrefter), noe som ga en toppfart på 13,5 knop. Etter at Det Stavangerske Dampskibsselskab kjøpte skipet i 1931, ble kjelen ombygd til kullfyring. DS «Ryfylke» var et toklasse-skip med 1. plass (1. klasse) midtskips, og 2. plass akter. Skipet hadde totalt 43 køyeplasser, fordelt på 27 på 1. plass og 16 på 2. plass.
Alexander Holst
Alexander Holst (født 26. februar 1752 i Bærum, død 1. august 1831 i Tjøtta) var en norsk sorenskriver, landeier og stortingsmann.
Holst var sønn av «by- og raadstuskriver» Hans Holst og Ellen Gunetta Brochmann, og tilhørte en slekt som stammet fra Thomas Rasmussen Holst, fogd i Handeridt sogn ved Flensburg i Slesvig. Han kom til Tjøtta som sorenskriverfullmektig i 1776, og var fullmektig i 15 år før han ble sorenskriver på Helgeland i 1791. Han hadde embetet som sorenskriver til 1829, og bodde på Offersøy i Tjøtta, del av dagens Alstahaug kommune. Holsts forgjenger som sorenskriver av Niels G. Brodtkorp, eier av Tjøttagodset og stamfar til Brodtkorbslekten på Helgeland
Holst og hans sønner ble store landeiere på Helgeland. Han hadde kjøpt en del eiendommer og arvet noe av sin svigerfar, og i 1807 kjøpte han Vefsnrydningene for 2020 rdl. etter sin svoger Andreas Christian Bech. Axel Coldevin beskriver dette som «et av de mest verdifulle godskompleks på Helgeland». I 1818 ble Alexander Holst liknet for 1000 rdl., noe som var en av de høyeste inntektene på Helgeland. Holst forpaktet også en tid Kongetienden på Helgeland.
I krigsårene 1811–12 tok Holst og biskop Mathias Bonsak Krogh, prost Arnoldus Schytte og flere i samarbeid med Det Kongelige Selskap for Norges Vel initiativ til lokale sogneselskaper i Nordland som skulle avhjelpe krigsnøden ved å oppfordre til dyrking av hamp, kålrabi og poteter. I 1817 ga Holst en gave til Universitetet på 1000 rdl.
Holst ble valgt til stortingsrepresentant for Nordlands amt i 1818. I 1815 var han andre vara til Stortinget.
Etter Holsts død i 1831 ble det funnet et løst ark hvor han hadde nedskrevet noen biografiske opplysninger om seg selv og sin familie, blant annet en opptegnelse over hvem som var fadder for alle barna. Det slutter med ordene:
Holst hadde 10 barn. Hans eldste sønn Hans Holst overtok gården på Offersøy, men flyttet senere til Salten da han ble fogd der. Våningshuset Alexander Holst hadde latt oppføre brant ned til grunnen i 1837. Hans var gift med Hanna Walnum, datter av Jonas Walnum fra Nord-Herøy. Sønnen Fredrik Moltke Holst ble gift med Hanna Krogh, datter til biskop Krogh, og kjøpte Belsvåg av svigerfaren. Christian Holst var proprietær og slo seg ned på Sømnes. Holsts sønnesønn Alexander Holst d.y. (sønn av Fredrik) var også sorenskriver på Helgeland, i perioden 1859–74. , den første sorenskriver i Nordre Helgesland etter at sorenskriverområdet ble delt. Blant Holsts andre etterkommere kan nevnes Johan Throne Holst, Henning Throne-Holst og Harald Throne-Holst
Stakkevollan Coop Prix Arena
Stakkevollan Coop Prix Arena er hjemmebanen til fotballaget Stakkevollan IF i Tromsø. Denne var tidligere en gammel grusbane, men er i dag oppgradert til moderne kunstgress. Fotballbanen har et tilhørende klubbhus. Navnet kommer fra butikken som ligger like ved.
Fotballbanen ligger ved Utsikten på Stakkevollan i Tromsø helt på nordsiden av Tromsøya. Den er kjent for å ha skygge i hver kamp som spilles på ettermiddagen. Stakkevollan Coop Prix Arena har en kapasitet på 122, pluss VIP plasser som utgjør 10 plasser. Det selges kaffe og vafler der ved hjemmekamper.
Megarthrus
Megarthrus er en gruppe (slekt) av små biller som er vanlige i kompost og annet råtnende plantemateriale. De hører til gruppen bredkortvinger (Proteininae) i den svært artsrike familien kortvinger (Staphylinidae). Det er kjent sju arter fra Norge.
Utseende
Små (vanligvis 1 – 2 mm), brede, litt flate biller, gulaktige, brunaktige eller svarte. Hodet er bredere enn langt med små fasettøyne. Antennene ender i en svakt antydet kølle. Brystskjoldet (pronotum) er bredere enn langt, sidene er innskåret ved bakhjørnene. Dekkvingene er ganske lange, mye lengre enn brystskjoldet, og dekker de fremste ryggleddene. Bakkroppen er bred og noe flattrykt. Beina er korte og ganske kraftige, leggene (tibiae) er noe utvidet særlig hos hannene.
Levevis
Artene finnes ofte tallrikt i kompost og på sopp. Disse billene flyr godt og man kan finne dem svermende i solskinn.
Hot cross bun
Hot cross bun er en krydret bolle som kjennetegnes av et kors på oversiden. Bollen er knyttet til påske, særlig langfredag, i Storbritannia og land i det britiske samveldet, som Australia, Canada, India, New Zealand og Sør-Afrika.
Ingredienser og tilberedelse
Hot cross bun er en søt hvetebolle laget med krydder som kanel, kardemomme, muskat, ingefær og allehånde. Bollen inneholder typisk rosiner eller korinter og ofte også tørkede fruktbiter, som apsikat. Korset kan lages av lys deig eller glasur. I eldre oppskrifter blir korset ganske enkelt skåret ut i deigen.
Historie
I England kan skikken med å spise krydret bakverk med et kors på føres tilbake til 1300-tallet. Det er dokumentert at en munk ved St Albans Abbey i London, Thomas Rocliffe, fikk bakt «små, søte, krydrede kaker merket med et kors» som ble delt ut ved kirkedøren på langfredag i 1361. Bollene som blir solgt ved St Albans i dag blir kalt Alban buns og er bakt etter en hemmelig oppskrift.
I tudortida ble brød og boller med krydder og frukt svært populære. Under Elizabeth I ble det lagt ned forbud for bakere mot å selge krydrede boller, brød, kaker eller kjeks bortsett fra til begravelser, jul eller langfredag. Et lignende forbod under Jakob I viste seg å være fånyttes. I den georgianske tiden ble Chelsea Bun House et populært utsalgssted for boller, og ble blant annet besøkt av de kongelige. Chelsea Bun House solgte blant annet hot cross buns, særlig på langfredagen, da store folkemengder samlet seg rundt huset og kjøpte boller fra vinduene. Den siste gangen stedet hadde langfredagsutsalg, i 1839, ble det solgt oppimot en kvart million boller.
Den første kjente gangen begrepet hot cross buns er brukt, er i Poor Robin's Almanack fra 1733: Good Friday comes this month, the old woman runs, with one or two a penny hot cross buns. En annen variant av dette verset, opprinnelig brukt av gateselgere, er i dag et kjent barnerim, «Hot Cross Buns». Bakverket ble også omtalt som cross bun, uten hot, men siden bollene gjerne ble solgt varme ble dette en fast del av navnet i løpet av 1800-tallet.
Hot cross buns er blitt populære i store deler av den engelsktalende verden, og blir ikke bare spist rundt påske. Noen steder blir de spist året rundt. I Australia og New Zealand kan de være til salgs fra jul eller første nyttårsdag av.
Tro og betydning
Bollen blir tillagt ulike former for symbolikk. Korset på toppen blir ikke uventet sammenlignet med det kristne korset. Krydderne kan sammenlignes med krydderne som ble brukt til å svøpe Jesus da han ble gravlagt. Den søte frukten kan symbolisere slutten på fastetiden, der man tradisjonelt har spist enkel mat.
I engelsk folketro er det knyttet mange tradisjoner til hot cross buns. Blant annet skal en slik bolle som er bakt på langfredag ikke bli dårlig i hele det følgende året. En slik bolle skulle også kunne hjelpe de syke. En langfredagsbolle hengt opp i et kjøkken skulle verne mot brann og gjøre slik at alle brød hevet seg. Tatt med på et skip skulle bollen hindre forlis.
Kjell Mørk Karlsen
Kjell Mørk Karlsen (født 31. mars 1947 i Oslo) er en norsk komponist og kirkemusiker. Han har laget blant annet kammermusikk, konsertmusikk, orkestermusikk og kirkelig bruksmusikk.
Bakgrunn
Karlsen er sønn av organisten og komponisten Rolf Karlsen og fiolinisten Ruth Waaler. Han er bror av fløytisten Harald Karlsen. Han var først elev hos sin far, studerte så ved Musikkonservatoriet i Oslo, der han avla orgel- og kantoreksamen i 1968, og orkestermusikereksamen (hovedinstrument obo) som elev av filharmonikeren Kees Lahnstein (1902 – 1975) året etter. Han avholdt diplomkonsert på blokkfløyte i 1972. I tillegg spiller Karlsen andre tangentinstrumenter og ulike blåseinstrumenter som tilhører tidligmusikken.
Mørk Karlsen har vært svært opptatt av musikk fra middelalder, renessanse og barokk, og i 1969 stiftet han ensemblet Oslo Pro Musica Antiqua som han ledet frem til 1974. Han har også vært knyttet til Musica Sacra- bevegelsen, der målsettingen har vært å fornye interessen for liturgien og den tidlige kirkemusikken, samtidig som en var opptatt av neoklassisk tysk kirkemusikk.
Karlsens tidlige verker er preget av en kirkelig liturgisk-musikalsk tradisjonstilknytning, mens etter hvert endres verkenes tonalitetsfølelse og dissonansbehandling, noe som bringer ham nærmere strømninger i vår egen tid, uten at han gir avkall på tradisjonelle musikalske elementer. Etter et viktig studieår i 1983-84 hos den finske komponisten Joonas Kokkonen er det etter hvert symfonikeren Mørk Karlsen som trer frem med en rekke symfonier og oratorier av stort format. Nevnes bør også Mørk Karlsens sonater og strykekvartetter som viser hans forkjærlighet for klassiske kammermusikkformer.
Ved siden av profanmusikken har Mørk Karlsen en omfattende produksjon av kirkelig bruksmusikk for kor, solister, instrumenter og orgel - som for eksempel samlingen Laudate Dominum som inneholder 100 kormotetter til alle kirkeårets søndager. Men han har også vært opptatt av å videreføre og fornye kirkemusikkformer av større format. Nevnes kan her det symfoniske oratoriet Lilja fra 1987, Johannespasjonen fra 1991, Sinfonia da Requiem (Symfoni nr. 2) fra 1995 og St. Hallvards litani fra 2000.
Karriere
Fra hans virke som utøvende musiker kan nevnes:
I tilknytning til organiststillingene har han vært aktiv som korleder.
Som komponist har Karlsen levert en rekke verker, kirkelige såvel som verdslige. Det har dreid seg om veker for både kor og orkester, og i tonespråk nært såvel det klassiske som det mer moderne. Også formatet varierer sterkt, og han har passert opusnummer 160.
Kjell Mørk Karlsen ble 25. september 2009 utnevnt til ridder av 1. klasse av St. Olavs Orden «for innsats som kirkemusiker og komponist.»
B-Boy Myhre
Benjamin Myhre (født 1995), kjent under artistnavnet B-Boy Myhre, er en norsk rapper og musikkprodusent fra Oslo.
Han har arbeidet som produsent med Cezinando, KingSkurkOne og Martin Hazy. Som soloartist ga han ut sine første låter «Harley» og «Bank» i 2019. I 2020 ga han ut låten «Gammel person» hvor Cezinando medvirket og slapp samtidig en musikkvideo til låten regissert av Håkon Hoffart. For videoen vant han Spellemannprisen 2020 i klassen beste musikkvideo. Han ble nominert til årets nykommer under P3 Gull 2020. I oktober 2021 ga han ut sitt første soloalbum, Absolute B-Boy Music. For albumet ble han nominert til Spellemannprisen 2021 i klassen hiphop.
Hanseater (samfunnsklasse)
Hanseater betegner i moderne tid den styrende samfunnsklassen i bystatene Hamburg, Lübeck og Bremen fra 1600-tallet og frem til 1918/19 og i sosial forstand også deres etterkommere etter opphevelsen av deres politiske privilegier. De tre bystatene var republikker uten kongelige eller adel som i denne perioden var styrt av et velstående storborgerskap som utgjorde en arvelig, adelslignende elite med enerett på politiske embeder. Hanseatene inntok dermed den politiske og sosiale stilling i bystatene som fyrstelige og adelige hadde i det meste av Europa. Bystatene levde av handel og hanseatenes kultur var utpreget urban, merkantil, internasjonalt orientert og preget av deres kontakt med England, Nederland, Frankrike og land i Sør-Europa, hovedsakelig Italia, Spania og Portugal. En rekke av de mest fremtredende hanseatfamiliene, som Amsinck og Berenberg, var av nederlandsk opprinnelse. I litteraturen har hanseatene på 1800-tallet og begynnelsen av 1900-tallet bl.a. blitt skildret av Thomas Mann, særlig i romanen Buddenbrooks.
Historie
Begrepet hanseat stammer fra begrepet «hanse», som betyr omtrent «gruppe» eller «følge» og som mellom 1100-tallet og 1600-tallet gav navn til nedertyske forbund av handelsfolk, kjent som Hansaforbundet. På tysk ble personer og forhold som gjaldt Hansaforbundet i middelalderen kalt hansisch, dvs. «hansisk», mens begrepet hanseatisch, «hanseatisk», først dukker opp i 1631. Etter at Hansaforbundet gikk under kom begrepet «hanseat» til å betegne en ny sosial klasse som styrte de tre bystatene Hamburg, Lübeck og Bremen frem til opphevelsen av adels- og hanseatprivilegiene i hele Tyskland i 1918/19.
Bystatene Hamburg, Lübeck og Bremen var alle republikker, men har blitt karakterisert som «aristokratiske republikker» ettersom en arvelig gruppe storborgere hadde den politiske makten og var bystatenes øverste samfunnsklasse. De som ville drive forretninger i bystatene måtte normalt ha enten borgerskap eller storborgerskap, som begge kunne oppnås ved å betale en betydelig sum, for storborgerskapet en svært betydelig sum. Kjennetegnende for hanseatene var at de var i besittelse av det arvelige storborgerskapet (Großbürgerschaft). Bare hanseater kunne sitte i regjeringen, senatet, som lenge var selvsupplerende. Hanseatene hadde også monopol på andre posisjoner av mer seremoniell natur. De fremste hanseatfamiliene var de som hadde representanter i senatet og andre sentrale verv.
Hanseatene anses gjerne som de hanseatiske bystatenes svar på adelen som fantes i andre land og inntok den politiske og sosiale stillingen i bystatene som kongelige, fyrstelige og adelige på den tiden hadde i de aller fleste andre europeiske land. Hanseatenes forhold til adelen utenfor bystatene varierte noe med tid og by. Spesielt i det strengt republikanske Hamburg så man imidlertid sterkt ned på adelen, som ble oppfattet som «bondsk» og dessuten ofte var fattigere enn hanseatene. Det var i århundrer forbudt for adelige å eie eiendom i Hamburg og delta i det politiske livet, noe som først tok slutt etter konstitusjonelle reformer rundt midten av 1800-tallet. Richard J. Evans skriver: «De rike i 1800-tallets Hamburg var for det meste strenge republikanere som avskydde titler, nektet å vise noen respekt for den prøyssiske adelen, og var bestemt lojale mot sin urbane bakgrunn og merkantile arv». De hanseatiske bystatene levde av handel og var sterkt orientert mot England, noe som også preget den hanseatiske elitens kultur. Etter samlingen av Tyskland i 1871, da bystatene sterkt motvillig og etter kraftig økonomisk og militært press fra Bismarck ble innlemmet som forbundsstater i et føderalt monarki, ble enkelte hanseatfamilier adlet av keiseren (i sin egenskap av konge av forbundsstaten Preussen, dvs. teknisk sett som «utenlandsk» monark), noe som ble sterkt kritisert i Hamburg og heller ikke var anerkjent av Hamburgs lover. Da bankieren Johann Berenberg-Gossler ble adlet av Preussen i 1888 utbrøt søsteren Susanne Amsinck: «Aber John, unser guter Name!» Førsteborgermester Johann Heinrich Burchard uttalte at den prøyssiske kongen kunne «plassere» (versetzen) hanseater blant de adelige, men han kunne ikke «opphøye» (erheben) en hanseatisk kjøpmann. Den hanseatiske motviljen mot adel og ordener ses fortsatt gjennom at bystatene ikke har egne ordener og at mange politikere ikke minst fra Hamburg nekter å motta føderale ordener også i dag.
Thomas Mann beskriver en hanseatisk familie i Lübeck gjennom fire generasjoner på 1800-tallet og frem til begynnelsen av 1900-tallet i romanen Buddenbrooks, som i stor grad er basert på hans egen familie.
Harry Blau
Harry Blau (født 5. februar 1885, død 4. juni 1945 Augsburg) var en russisk skytter som deltok i de olympiske leker 1912 i Stockholm.
Blau ble født i Latvia i datidens Russland. Familien hans var baltertysk, men han var russisk statsborger. Blau vant en olympisk bronsemedalje i skyting under OL 1912 i Stockholm. Han kom på tredjeplass i den individuelle trapkonkurransen bak James Graham fra USA og tyske Alfred Goeldel.
Brooke’s Point
Brooke's Point er en kommune i den filippinske provinsen Palawan som er tilordnet landsdelen Luzon.
Barangayer
Kommunen er inndelt i 18 barangayer.
Orazio Vecchi
Vecchi ble oppdratt i benediktinerklosteret St. Pietro i Modena hvor han fikk musikkundervisning av munken Salvatore Essenga. Vecchi, som selv ble prest, var musikklærer i Modena før han ble domkapellmester i Salò. Noen år senere fikk han samme post ved katedralen i Modena. To år senere mistet han denne stillingen fordi han uten sine overordnedes viten hadde søkt på en post i Reggio Emilia – som han uansett ikke fikk. Sannsynligvis gjorde økonomiske problemer at han forsøkte å få en bedre betalt jobb. Vecchio arbeidet nå noen år i Correggio før han i 1593 vendte tilbake til Modena og sin gamle stilling som domkapellmester. En intrige førte til at han ble avsatt i 1604, en hendelse som kanskje bidro til hans tidlige død året etter.
Musikk
Vecchi hadde suksess som komponist av både verdslig musikk og kirkemusikk. Kirkemusikken viser påvirkning fra den venetianske skolen med flerkorsteknikker og kontrasterende seksjoner i to- og tredelt takt. Vecchi skrev madrigaler, motetter, canzoner, messer, canzonetter og enkelte andre verk. Mye av det han skrev ble trykt – ikke sjelden i flere opplag.
Vecchi var spesielt berømt for madrigalene som han satte sammen til en ny form ved navn madrigalkomedie, en musikkdramatisk underholdningsform med en løselig sammensatt handling som inneholdt en miks av seriøse og komiske elementer. Eksemplar på slike verk er Selva di varia ricreatione (1590), L'Amfiparnasso (1597), Il convito musicale (1597) og Le veglie di Siena (1604).
Mattersburg
Byen ligger ikke langt unna Eisenstadt.
Junkers Ju 188
Junkers Ju 188 var et tysk medium bombefly i det tyske Luftwaffe, med produksjonstart i 1943.
Flyet var en videreutvikling av Junkers Ju 88, men ble produsert i et begrenset antall da Ju 88 ble forbedret, og andre verdenskrig endte i 1945, samt at man satset heller på jagerfly-produksjon kontra bombefly.
Erich Koschik
Erich Koschik (født 3. januar 1913, død 21. juli 1985) var en tysk padler, som konkurrerte i kajakk. Ett av Koschiks beste internasjonale resultater var en bronsemedalje fra Sommer-OL 1936 i Berlin, Tyskland.
Lislbørja
Lislbørja er en fjordarm av Velfjorden i Brønnøy kommune i Nordland. Fjorden har innløp mellom Kabelodden i nord og Børjeneset i sør og strekker seg 3 kilometer østover til gården Lislbørja.
På nordsiden av fjorden ligger gården Kvitneset. Begge disse gårdene er isolerte og uten veisamband. Fjorden ligger på nordsiden av Børjeneset og Børjenesfjellet (557 moh). På sørsiden av neset ligger Storbørja.
Akio Ohta
Akio Ohta (japansk: 小原 唯志, født 3. september 1984 i Abashiri i Okhotsk på Hokkaido) er en japansk skøyteløper som representerte hjemlandet i ett vinter-OL i 2010 i Vancouver.
Yuki Ebihara
Yuki Ebihara (født 28. oktober 1985) er en japansk friidrettsutøver som konkurrerer i spydkast. Hun representerte landet sitt under Sommer-OL 2012 i London, der hun ble utslått i kvalifiseringen i spydkast.
Busuanga (Palawan)
Busuanga er en kommune i den filippinske provinsen Palawan som er tilordnet landsdelen Luzon.
Barangayer
Kommunen er inndelt i 17 barangayer.
Kikkehulloptimalisering
Kikkehulloptimalisering (engelsk: Peephole optimization) er innenfor kompilatorteori en form for kodeoptimalisering som utføres på et lite sett med instruksjoner i et segment med generert kode. Dette settet blir i metaforisk forstand kalt et «kikkehull» eller et «vindu» inn i koden. Optimaliseringen består i å gjenkjenne mønstre av instruksjoner som kan erstattes av kortere eller raskere mønstre av instruksjoner.
Fjerning av redundant kode
Her er et eksempel på eliminering av redundante lagringer av verdier. a = b + c; d = a + e; kan implementeres som;
d = b + c + e;
eller overført til assemblerspråk:
blir erstattet av og optimalisert til
Brittany Borman
Brittany Borman (født 1. juli 1989) er en amerikansk friidrettsutøver som konkurrerer i spydkast. Hun representerte landet sitt under Sommer-OL 2012 i London, der hun ble utslått i kvalifiseringen i spydkast.
Vasstun bru II
Vasstun bru II er en veibru over elva Opo i Ullensvang. Den er en 23 meter lang fagverksbru fra 1892. Opprinnelig gikk riksvei 13 over brua, men etter at den ble erstattet av dagens Vasstun bru brukes den nå som gang- og sykkelvei. Da den ble bygget, erstattet den en trebru som åpnet i 1874. Trebrua var den første brua på stedet.
Sekstanten
Sekstanten (fra latin Sextans) er et stjernebilde ved ekvator på himmelhvelvinga.
Lambert Adelot
Lambert Adelot (født 14. juni 1898, død ukjent) var en belgisk landhockeyspiller.
Han representerte Belgia under Sommer-OL 1936 i Berlin, hvor laget hans ble utslått i gruppespillet.
Endre Witzøe
Han ble født på Nordlandet i Kristiansund, men vokste opp i Aure som sønn av gårdbruker Endre Arntsen Witzøe (Vitsø) og hustru Eli Arntsdatter Quikne (Kvikne). Foreldrene kom opprinnelig fra Hemne prestegjeld. Morbroren Johan Kirksæter var stortingsmann. Skuespillerinnen Tordis Maurstad (født Witzøe) var hans niese.
Etter middelskolen i Kristiansund begynte han som kontorist. Han hadde et utenlandsopphold hos et sjøforsikringsselskap i Berlin fra 1896 til 1898, hvorpå han ble fullmektig ved G. Gravems sjøassuranse-, agentur- og skipsmeglerforretning i hjembyen. I 1899 etablerte han sin egen sjøassuranse- og befraktningsvirksomhet, samtidig som han ble disponent i Møre Skjærgaards Dampskibsaktieselskab med rutegående post- og passasjertrafikk til Hitra, Frøya, Smøla og Romsdalen. Witzøe utvidet virksomheten med dampskipsekspedisjon, spedisjon, sjøassuranse og befraktning, spesielt av sild.
Witzøe var medlem av Kristiansund bystyre 1923–1928 og stortingsmann for kjøpstedene i Møre fylke (Ålesund, Molde og Kristiansund) 1925–1933. Han var medlem av Stortingets jernbanekomité 1925–1927, formann i Stortingets lønningskomité 1928–1930 og medlem av Stortingets administrasjonskomité 1931–1933.
Han giftet seg i 1900 med Alvilde (Willa) Constance Andersen, datter av skipper Carl Andersen og Agathe Sortland. Han døde av et hjerneslag i påsken 1934, mens han oppholdt seg på familiens landsted i Kvernes. Han ble begravet fra hjemmet, Villa Rogne, i Kristiansund den 7. april.
Geogjerde
Et geogjerde (engelsk: geofence) er et geografisk avgrenset område som er definert og som «innhegnes» med programvare. Et geofence kan ha ulike geometriske former.
Geogjerde anvendes for å overvåke eller kartlegge et objekts bevegelser eller forflytninger. Vanligvis brukes en GPS- eller annen GNSS-enhet (satellittnavigasjon) som rapporterer sine koordinater eller bevegelser, og et underliggende system på et kart eller med en alarm som viser om enheten er kommet inn i eller forlater området.
Geogjerde kan også oppnås med annen teknologi enn satellittnavigasjon, for eksempel peiling av mobiltelefonnett, WiFi, treghetsnavigasjon, med mer.
Austrochiloidea
Austrochiloidea er en liten gruppe edderkopper, de danner en overfamilie i Araneomorphae. Bare 15 arter finnes, de er plassert i to delgrupper (familier). Ingen av artene forekommer i Norge.
Systematisk inndeling
Slektskapsforholdene mellom edderkoppene er – gjengitt i hierarkisk skrivemåte – som følger:
Kimberley Mickle
Kimberley Mickle (født 28. desember 1984) er en australsk friidrettsutøver som konkurrerer i spydkast. Hun representerte landet sitt under Sommer-OL 2012 i London, der hun ble utslått i kvalifiseringen i spydkast. Hennes beste internasjonale resultat er en sølvmedalje fra VM i friidrett 2013 i Moskva.
Godtroervervloven
Loven inneholder i tillegg egne bestemmelser om fremgangsmåte for å kreve gjenstand tilbake og andre ting og tilfeller som loven ikke omfatter.
VM i bryting 1985
VM i bryting 1985 (verdensmesterskapet i bryting) ble arrangert i Budapest i Ungarn og i Kolbotn i Norge i 1985.
Dekningsloven
Lov om fordringshavernes dekningsrett av 8. juni 1984, også kalt dekningsloven, (forkortet deknl.) er en norsk lov som regulerer kreditorers adgang til å søke dekning i debitors formuesgoder (de materiellrettslige sider ved gjeldsforfølgning ).
Prosessuelle spørsmål om gjeldsforfølgning finnes i konkursloven og tvangsfullbyrdelsesloven.
12. serierunde i Eliteserien 2023
12. serierunde i Eliteserien 2023 startet med kampen –  lørdag 1. juli, hoveddelen av kampene ble spilt søndag 2. juli. Runden avsluttet med kampen mellom og  på Nadderud stadion mandag 3. juli.
Okfjorden
Det er ikke bosetninger eller veisamband langs fjorden, bortsett fra den veiløse gården Okan, som fjorden er oppkalt etter, ved innløpet til fjorden på sørøstsiden. Fjorden har ganske bratte sider, spesielt på nordsiden der Bårdtsteinhatten stiger opp til 736 meter over havet.
Sky (kringkaster)
Sky er et britisk kringkastingsselskap grunnlagt av Rupert Murdoch 2. november 1990 gjennom en fusjon mellom Sky Television og British Satellite Broadcasting. Selskapet er notert på London Stock Exchange og inngår i aksjeindeksen FTSE 100. 21st Century Fox eier en andel på 39,14 prosent i Sky plc.
Valking
Større tekstiler kunne tidligere valkes ved bruk av vanndrevet stampemølle. En særskilt form for valket materiale som var laget av kasserte ulltekstiler kalles shoddy eller sjoddi. Rundt om i Norge fantes det egne sjoddifabrikker som produserte sjoddi til bruk blant annet som isolasjonsmateriale og som polstring i overstoppede møbler.
Ungarns politiske system
Ungarns politiske system er basert på et parlamentarisk, representativt demokrati. Landet er republikk med en president som statsoverhode og en statsminister som regjeringssjef. Utøvende makt ligger hos regjeringa, mens lovgivende makt er tillagt både regjering og parlament. Den dømmende makta er uavhengig av utøvende og lovgivende makt.
Ungarn er en enhetsstat med en viss grad av desentralisering. Kommunene, som har ansvar for helse og utdanning, har relativt lite makt i forhold til regjeringa. Det regionale systemet ett hakk over har enda mindre makt. Kommunene har begrensa mulighet til å utøve skjønn i lokal ressursbruk, men kan hindre at sentrale myndigheter pålegger dem oppgaver uten tilstrekkelig finansiering.
Etter kommunismens fall i 1990 og frem til valget i 2010 var Ungarn ansett som et stabilt demokrati. Valget i 2010 medførte en total endring av det politiske landskap, da partiet Fidesz oppnådde kvalifisert flertall, nok til å endre grunnloven. En ny valglov foran valget i 2014 styrket partiets stilling, og medførte at Ungarn mistet noe av sin anseelse som demokrati.
Utøvende makt
Presidenten, som blir valgt av parlamentet hvert femte år, har en hovedsakelig seremoniell rolle, men han er nominelt øverstkommanderende for de militære styrker og hans fullmakter inkluderer nominasjon av statsministeren, som velges av et flertall av medlemmene av parlamentet.
Statsministeren har betydelig makt. På samme måte som i Tyskland kreves det konstruktiv mistillit for å felle en regjering. Dette innebærer at regjeringa ikke kan kastes uten at en ny innsettes. Det er vanskelig å skrive ut nyvalg og alle regjeringer siden 1990 har sittet ut hele fireårsperioden.
Lovgivende makt
Ungarns parlament har ett kammer med 199 medlemmer, som velges for fire år av gangen. Parlamentet har siden 1902 holdt sine møter i parlamentsbygningen i Budapest, beliggende ved Donau.
Valgsystem
En nasjonal liste kan være en partiliste eller en liste med kandidater fra en nasjonalitet. Det var i 2014 første gang ungarske statsborgere av andre nasjonaliteter enn den ungarske, kunne velge egne representanter til parlamentet. Ved valget i 2014 fikk 13 ulike nasjonaliteter muligheten til å bli innvalgt, gjennom landsdekkende lister. Ingen ble likevel valgt fra slike lister.
Parlamentets 93 medlemmer fra de nasjonale listene fordeles forholdsmessig (etter d'Hondts metode). Sperregrensene er 5 % for partier, 10 % for to-partilister og 15 % for felleslister med tre partier eller flere. Den fordelen som store partier har av enmannskretsene, blir ikke utliknet etter Ungarns valglov, på samme måten som i Tyskland og Skottland. Andre endringer i valglovene, for eksempel inndelingen av valgkretsene har også styrket Fidesz.
Fra og med 2014 fikk også utenlands-ungarere anledning til å stemme. Valget blir avviklet i én omgang, mot tidligere to valgomganger.
Endringene i valglovene foran valget i 2014 medførte at Freedom House flyttet landet ned på sin rangering av demokratier. På en skala der 1 er mest demokratisk og 7 minst, ble Ungarn flyttet fra 1,75 til 2,25.
Politiske partier
Siden 1998 har det ungarske partisystemet vært dominert av det sosialdemokratiske MSP og det konservative Fidesz. Valget i 2010 endret det politiske landskap fullstendig. Fidesz oppnådde kvalifisert flertall, og dermed stort nok flertall til å endre grunnloven.
Blant mindre partier kan nevnes det liberale SzDSz og det konservative MDF som i 1990 var de to største partiene, men som seinere har gått kraftig tilbake i oppslutning.
Øvrige sentrale statlige organer
En grunnlovsdomstol med 11 medlemmer kan erklære lovgivning for å være grunnlovsstridig. Grunnlovsdomstolen er basert på den tyske modellen, klart uavhengig og forholdsvis aktiv. Det samme gjelder Sentralbanken, som til tider har kommet i konflikt med regjeringa om pengepolitikken ved å føre en stram rentepolitikk.
Ricky Skaggs
Ricky Skaggs (født 18. juli 1954) er en amerikansk sanger, musiker, producer og arrangør fra Cordell i Kentucky i USA. Han var et tidlig talent innen bluegrass, på mandolin og er også gitarist. I 1982 ble han tatt opp i Grand Ole Opry som den yngste til da. Siden 1981 har Skaggs vunnet en lang rekke rekke priser og er antagelig den mest populære av alle nålevende bluegrassmusikere. Ved en nettavstemning om alle tiders beste bluegrassartister og -grupper i 2017 kom han på tredjeplass, etter avdøde Flatt & Scruggs og Bill Monroe. Han spiller også annen countrymusikk, gospelmusikk og musikk inspirert av sigøynerjazz. Siden før 1997 har han ledet bluegrassgruppen Kentucky Thunder, men har både før og etter han opprettet denne gruppen spilt i en rekke andre grupper og med en rekke andre artister.
Vidunderbarnet
Som femåring fikk Ricky Skaggs en mandolin av faren Hobart. Foreldrene var aktive musikere, og familien kalte seg Skaggs Family. Som seksåring fikk Ricky opptre sammen med den største mandolinisten av alle, «gudfaren av bluegrass», Bill Monroe. Året etter hadde han en TV-opptreden med Flatt & Scruggs. Dermed hadde Ricky Skaggs allerede opptrådt sammen med tidens største stjerner innen bluegrass.
Fra gruppe til gruppe
I slutten av 1960-årene begynte Skaggs å opptre i radioshow sammen med Whitley-brødrene Keith (gitar) og Dwight (banjo). De unge talentene fra Kentucky ble lagt merke til. The Stanley Brothers, med støttegruppen Clinch Mountain Boys, hadde spilt bluegrass siden 1946 og var en av de aller første bluegrassgruppene. I 1966 ble gruppen alvorlig svekket ved Carter Stanleys tidlige død. Hans bror Ralph tok i 1970 kontakt med Skaggs og Keith Whitley, som dermed ble med i Stanleys gruppe. Det var deres debut som profesjonelle musikere.
Senere ble Skaggs med i en gruppe fra Washington D.C. med røtter tilbake til 1950-tallet, Country Gentlemen, hvor han spilte fele. Han spilte også i J. D. Crowes New South. I 1976 startet han sin egen gruppe, Boone Creek, med «progressiv bluegrass», som i motsetning til Stanley-brødrenes (og Bill Monroes) strengt akustiske tradisjonelle bluegrass også bruker elektriske instrumenter. Skaggs fant også inspirasjon i Django Reinhardts sigøynerjazz. En annen inspirasjonskilde var Vassar Clements (1928-2005), en allsidig musiker og en virtuos på fele, som forsøkte å fusjonere bluegrass, jazz og swing i en form for «hillbilly jazz». Til ære for ham komponerte Skaggs instrumentalen «Missing Vassar» i 2006.
Ricky Skaggs' ry vokste utover i 1980-årene. Når han i denne perioden gikk fra gruppe til gruppe, var det også fordi han var etterspurt. I 1981 vant han sin første pris, som årets beste nye vokalist hos Academy of Country Music. I 1982 ble han medlem av Grand Ole Opry, som den yngste til da. I 1980 ble han med i Emmylou Harris' Hot Band, hvor han skrev arrangementet for bluegrass–roots-albumet Roses in the Snow, en av Harris' største suksesser. I tillegg sang han og spilte fele og mandolin i gruppen. En annen samarbeidspartner var familiegruppen The Whites, etter at Skaggs i 1981 giftet seg med Sharon White. Hennes søster Cheryl og deres far Buck utgjorde resten av gruppen. Både med og uten Skaggs har The Whites operert i skjæringspunktet mellom gospel og bluegrass.
Også i voksen alder spilte Skaggs flere ganger med Bill Monroe, og også med Earl Scruggs. I 1990 ble Are You Lost In Sin og He'll Take You In innspilt av Monroe, Skaggs, Ralph Stanley og fem andre. I 1994 deltok Skaggs i en annen gruppe, som opptrådte i Opry – med bl.a. Scruggs og Oprys yngste medlem noensinne, Alison Krauss. Skaggs har også spilt med Alison Krauss og hennes gruppe Union Station; de to har også spilt med The Whites.
Produceren
I 1990-årene opprettet Skaggs sitt eget plateselskap, Skaggs Family (etter navnet på den gamle familiegruppen).
Tilbake til røttene
Skaggs' nye gruppe Kentucky Thunder fremførte blant annet Monroes klassiker «Uncle Pen», hvor Skaggs og Monroe danset og sang duett. Skaggs spilte en hovedrolle i minnehøytiden etter Monroes død. I 1998 fikk Skaggs utgitt det første albumet med Kentucky Thunder, Bluegrass Rules!
Ricky Skaggs er kjent som en energisk musiker og en «dynamisk tenor». I 1986 ble Skaggs' musikk kalt «høyoktan amerikansk country & western» i NRK P1. Skaggs er blant de få som klarer å spille og synge i et tempo på 180 bpm (beats per minute), og samtidig fremføre tekstene klart og tydelig.
Kentucky Thunder
I årene 1998–2006 vant Skaggs og hans gruppe syv Grammy-priser og ni IBMA-priser (International Bluegrass Music Association). I 1981 begynte Skaggs å spille med en 21 år eldre felemester fra North Carolina som fagmannen Monroe berømmet som «the truest fiddler he had ever heard» – Bobby Hicks. Denne prisbelønnede musikeren hadde en fortid hos Monroe i flere perioder fra 1953, året før Skaggs ble født. Senere spilte han blant annet med Porter Wagoner. Nå spilte han med Skaggs til 2004, avbrutt av noen opptredender hos Monroe. En annen musiker var gitaristen Bryan Sutton, som ti ganger har vunnet IBMAs pris som årets gitarist siden 2000. Han er særlig kjent for å ha perfeksjonert «flatpicking»-
Skaggs' modus operandi
Skaggs er som regel også gruppens vokalist, med en tenor dypere enn hos for eksempel Bill Monroe og Bobby Osborne blant de klassiske bluegrassangerne – mens Lester Flatt sang med dypere stemme enn Skaggs. I samspill med Alison Krauss har han overlatt vokalen til henne. Som vanlig i tradisjonell bluegrass synges refrenget som regel trestemt. I gospelsangene legger gruppen større vekt på koringen. Skaggs spiller gospel-bluegrass både med The Whites, Kentucky Thunder og andre.
En tradisjonell bluegrassgruppe spiller med banjo, fele, gitar, mandolin og kontrabass. Felespilleren og bassisten deltar sjelden i sangen. Mellom hvert vers spilles som regel en solo etter tur med fele, banjo og mandolin – men ikke alltid i samme rekkefølge. Som Monroe har Skaggs ofte hatt flere enn fire medspillere. Men mens Monroe ved slike anledninger ofte plusset på med en ekstra felespiller, har Skaggs forsterket gruppen med flere gitarister, vanligvis tre – noe som flere eksperter på bluegrass har funnet påfallende. Ved en opptreden i Dollywood 2008 hadde gruppen fire gitarister Skaggs har ofte selv spilt gitar og overlatt mandolinspillet til en annen. Med sin nåværende gruppe (2017) spiller han derimot mandolin.
Kentucky Thunder består nå av: Paul Brewster (tenor, rytmegitar), Scott Mulvahill (bassvokal, kontrabass), Russ Carson (banjo), Jake Workman (gitar), Mike Barnett (fele) og Dennis Parker (baryton, gitar). Ironisk nok kommer ingen i Kentucky Thunder fra Kentucky.
Familieliv
For en mann som Ricky Skaggs kan familielivet knapt skilles fra musikken. Han har vært gift to ganger. I 1971 møtte han Brenda Stanley, kusine av Skaggs' daværende sjef Ralph Stanley. De fikk to barn, Andrew og Mandy. I 2002 ble Andrew far, og Skaggs følgelig bestefar.
I august 1981 giftet Skaggs seg med Sharon White i gruppen The Whites De har datteren Molly Kate og sønnen Lucas. Etter et omfattende musikkstudium er datteren blitt en velskolert og allsidig musiker, som både opptrer med faren og uavhengig av ham. Hennes interessefelt spenner fra klassisk musikk til blues, keltisk musikk, country, folk og bluegrass. Selv opptrer hun særlig som vokalist og pianist. Lucas spiller av og til gitar med familien.
Priser
Ricky Skaggs har vunnet en lang rekke priser, både alene og med Kentucky Thunder eller andre artister.
IBMA (International Bluegrass Music Association) Awards
BluegrassJournal.com Readers Poll: We Are Family; Jeff & Sheri Easter, The Lewis Family & The Easter Brothers (artists); Jeff & Sheri Easter (producers); Daywind Records
Slangebæreren
Slangebæreren (fra latin Ophiuchus) er et stjernebilde ved ekvator på himmelhvelvingen.
Cagayancillo
Cagayancillo er en kommune i den filippinske provinsen Palawan som er tilordnet landsdelen Luzon.
Barangayer
Kommunen er inndelt i 12 barangayer.
Karl Helfferich
Karl Theodor Helfferich (født 22. juli 1872 i Neustadt an der Haardt, død 23. april 1924 i Bellinzona i Sveits) var en tysk økonom, bankmann og politiker. Han var Tysklands visekansler, finansminister og innenriksminister. Helfferich var i utgangspunktet liberal, men endret senere politisk retning og ble etter 1919 medlem av Deutschnationale Volkspartei. Han ble en leder for den tyske høyresiden.
Liv
Karl Helfferich var det eldste av fabrikkeier Friedrich Helfferich og hans hustru Augustes sju barn. Auguste Helfferich kom også fra en industrialistfamilie. Karl Helfferich studerte jus og statsvitenskap i Strasbourg.
Helfferich var fra 1906 til 1908 leder av selskapet Anatolische Eisenbahn som bygget Bagdadbanen. I 1908 ble han medlem av styret i Deutsche Bank og i 1910 medlem av styret (Zentralausschuß) i den tyske riksbanken (Reichsbank).
Den første verdenskrigen
I januar 1915 ble han statssekretær (leder) av det daværende finansdepartementet og overtok ansvaret for krigsfinansieringen under den første verdenskrigen. Kostnadene ønsket Helfferich å finansiere ved låneopptak, og uten å øke skattene. Den økte pengemengde medvirket til inflasjonen i Tyskland mellom 1914 og 1923.
Da Helffericht overtok som innenriksminister og visekansler ble han også leder av den samlede økonomiske krigføring. Han fremsatte forslag til fredsløsning og gikk i mot en uinnskrenket ubåtkrig.
Etter avslutningen av den første verdenskrigen ble han i 1918 ambassadør i Moskva. Han ble etter kort tid kalt tilbake til Berlin etter uoverensstemmelser med utenriksdepartementet.
Mellomkrigstiden
Som en reaksjon på nederlaget i krigen og fredsforhandlingene med de allierte vendte Helfferich seg bort fra den politiske liberalisme og sluttet seg til Deutschnationale Volkspartei. Han ble en radikal motstander av Weimarrepublikken og regjeringspartiene og skrev polemiske skrifter som «Verdenskrigen (Der Weltkrieg)» og «Vekk med Erzberger (Fort mit Erzberger)». Tittelen siktet til Matthias Erzberger. Erzberger var for oppfyllelse av Versaillestraktaten, mens Helfferich var imot. Erzberger anmeldte Helfferich med grunnlag i fremsatte fornærmelser og Helfferich ble funnet skyldig. I mellomtiden var imidlertid Erzberger selv blitt påført en så stor politisk skade at han måtte gå av.
Helfferich ble i 1920 gift med Annette von Müffling, datter av bankmannen Georg von Siemens. Samme år ble han innvalgt i Riksdagen.
Matthias Erzberger ble myrdet i 1921 og i 1922 ble også utenriksminister Walther Rathenau ble skutt og drept. Helfferichs hets mot lederne av Weimarrepublikken medførte at han i Tyskland så vel som i utlandet ble holdt moralsk ansvarlig for begge drapene. Rikskansler Joseph Wirth fremholdt i Riksdagen med blikket festet på Helfferich at «fienden står til høyre!» («Der Feind steht rechts!»).
Helfferich foreslo i 1923 en valutareform der valutaen skulle stå i forhold verdien av bestemte varer, konkret kornsorten rug. Den innførte valuta (Rentenmark) ble derfor også kalt Roggenmark (Rugmark).
Karl Helfferich ble i 1923 foreslått som riksbanksjef, men rikspresidenten og riksregjeringen gikk i mot. Han døde i 1924 i en togulykke i Sveits.
Jarmila Klimešová
Jarmila Klimešová (født 9. februar 1981) er en tsjekkisk friidrettsutøver som konkurrerer i spydkast. Hun representerte landet sitt under Sommer-OL 2012 i London, der hun ble utslått i kvalifiseringen i spydkast.
Skjoldet
Skjoldet (fra latin Scutum) er et stjernebilde på den sørlige himmelhvelving. Stjernebildet het originalt Sobieskis Skjold (Scutum Sobiescanum) og var oppkalt etter Jan III Sobieski av Polen for å feire seieren over Det osmanske rike ved Slaget ved Wien.
Paul Delheid
Paul Delheid (født 9. desember 1909, død 6. juli 1987) var en belgisk landhockeyspiller.
Han representerte Belgia under Sommer-OL 1936 i Berlin, hvor laget hans ble utslått i gruppespillet.
Velfjorden
Velfjorden er en fjord i Brønnøy og Vevelstad kommune i Nordland. Fjorden har innløp mellom Hornneset i Brønnøy i vest og Sørodden i Vevelstad i øst og strekker seg 31 kilometer sørøstover til Tarmaunbotnet i enden av Langfjorden. Fjorden har en rekke sidefjorder, som Okfjorden, Storfjorden, Lislbørja, Storbørja, Sørfjorden, Heggfjorden og Langfjorden.
Ved Hornneset ligger Horn og fra der går det ferje over fjorden til Anddalsvågen som en del av fylkesvei 17. Ved Okneset går Okfjorden nordøstover, mens Storfjorden går nordøstover et stykke lenger sør ved Røyrvikodden. Et stykke lenger inn i fjorden deler den seg i flere grener. Ei halvøy stikk nordover i fjorden med Sørfjorden på vestsiden og Heggfjorden på østsiden. Innerst i Heggfjorden ligger grendesenteret Hommelstø.
Øst for halvøya ligger Børjeneset og her går Lislbørja østover på nordsiden, mens Storbørja ligger på sørsiden. Mellom innløpet til Storbørja i øst og Heggfjorden i vest fortsetter Velfjorden sørover som Langfjorden.
Fylkesvei 76 går langs deler av vestsiden av fjorden.
NetBeans
NetBeans er en programvareutviklingsplattform som er skrevet i Java. Den tillater programmer å utvikles fra et sett av programvarekomponenter kalt moduler, som kan bli utvidet av tredje parts utviklere.
NetBeans integrerte utviklingsmiljø er primært ment for Java, men kan også støtte andre programmeringsspråk som PHP, C/C++ og HTML5.
NetBeans er portert til mange plattformer, deriblant Microsoft Windows, Mac OS X, Linux og Solaris.
Madrigalkomedie
Madrigalkomedie er en form for lett underholdningsmusikk med komisk handling, vanligvis bygd opp av en rekke madrigaler sunget a cappella satt sammen til en sammenhengende historie, iblant med et løst dramatisk plot.
Formen var populær i Italia sent på 1500-tallet, men selve begrepet «madrigalkomedie» stammer fra 1900-tallet og ble gjort kjent av Alfred Einstein.